**Ministru kabineta noteikumu projekta “Noteikumi par minimālajām**

**prasībām attiecībā uz obligātā civilās aizsardzības kursa saturu**

**un nodarbināto apmācību civilās aizsardzības jautājumos”**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Civilās aizsardzības un katastrofas pārvaldīšanas likuma 23.panta pirmā un trešā daļa.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2016.gada 1.oktobrī stājās spēkā Civilās aizsardzības un katastrofas pārvaldīšanas likums. Minētā likuma 23.panta pirmajā un trešajā daļā ir ietverts pilnvarojums Ministru kabinetam noteikt minimālās prasības obligātā civilās aizsardzības kursa saturam, kā arī noteikt minimālās prasības attiecībā uz nodarbināto apmācību civilās aizsardzības jautājumos.Ņemot vērā minēto, ir sagatavots Ministru kabineta noteikumu projekts “Noteikumi par minimālajām prasībām attiecībā uz obligātā civilās aizsardzības kursa saturu un nodarbināto apmācību civilās aizsardzības jautājumos ” (turpmāk – Noteikumu projekts).Noteikumu projekts paredz līdzīgu regulējumu, kāds ir ietverts pašreiz spēkā esošajos Ministru kabineta 2007.gada 11.septembra noteikumos Nr.612 “Minimālās prasības civilās aizsardzības kursa saturam un nodarbināto civilās aizsardzības apmācības saturam”, taču tiek precizētas atsevišķas apmācības tēmas gan studējošajiem, gan vispārējās un profesionālās izglītības iestāžu izglītojamiem, gan paaugstinātas bīstamības objektā nodarbinātajiem. Tiek precizētas un papildinātas apmācības kursa tēmas studējošajiem, ņemot vērā Valsts ugunsdzēsības un glābšanas dienesta amatpersonu pieredzi, sniedzot seminārus un vieslekcijas atsevišķās augstskolās, kā arī ņemot vērā esošo pasniedzēju izteiktos priekšlikumus.Valsts ugunsdzēsības un glābšanas dienests līdz 2019.gada 1.janvārim izstrādās rekomendācijas kursa saturam augstskolās un koledžās. Noteikumu projekts paredz, ka obligātā civilās aizsardzības kursa apjoms augstākās izglītības iestādē ir ne mazāks kā 1 kredītpunkts.Tas nozīmē, ka augstskolās un koledžās studiju programmā ir jābūt atsevišķam studiju kursam “Civilās aizsardzība” ne mazāk kā viena kredītpunkta apjomā.Vienlaikus norādām, ka projektā tiek paredzēts, ka augstākās izglītības iestāde ir tiesīga papildināt obligātā civilās aizsardzības kursa saturu, tādējādi palielinot tā apjomu atkarībā no studējošo specialitātes, piemēram, augstākās izglītības iestādē, kurā tiek īstenota medicīnas programma, medicīnu studējošiem obligātās civilās aizsardzības kursa saturs var tikt papildināts par palīdzības sniegšanas organizēšanu lielam skaitam cietušo, balstoties uz katastrofu medicīnas principiem, Valsts policijas augstākās izglītības iestādēs studējošajiem - par starpinstitūciju sadarbību masu nekārtības gadījumos, savukārt Valsts ugunsdzēsības un glābšanas dienesta augstākās izglītības iestādēs studējošajiem - par valsts materiālo rezervju iesaisti katastrofu seku likvidēšanā un humanitārās palīdzības sniegšanu.Vispārējās un profesionālās izglītības iestāžu izglītojamiem apgūstamās zināšanas ir precizētas, ņemot vērā Valsts izglītības satura centra vadītās darba grupas “”Cilvēkdrošības mācību kurss” secināto, ka kurss nebūs atsevišķs mācību priekšmets, bet tā temati integrējami vispārējās izglītības mācību saturā.Izglītības sistēmu valstī koordinē un kontrolē Izglītības un zinātnes ministrija.Ņemot vērā Valsts ugunsdzēsības un glābšanas dienesta amatpersonu pieredzi, veicot civilās aizsardzības prasību ievērošanas pārbaudes paaugstinātas bīstamības objektos, konstatēts, ka paaugstinātas bīstamības objektā nodarbinātie dažkārt nepārzina paaugstinātas bīstamības objekta civilās aizsardzības plānā noteiktos pasākumus un to izpildes kārtību. Lai paaugstinātu nodarbināto zināšanu līmeni, Noteikumu projektā ir ietverts regulējums, kas paredz noteikt apmācības regularitāti civilās aizsardzības jomā. Saskaņā ar Civilās aizsardzības un katastrofas pārvaldīšanas likuma 14. panta trešās daļas 5. punktu, paaugstinātas bīstamības objektu īpašnieks vai tiesiskais valdītājs ir atbildīgs un nodrošina nodarbināto apmācību civilās aizsardzības un katastrofas pārvaldīšanas jomā. Līdz ar to Noteikumu projektā ietvertais regulējums attiecas tikai uz paaugstinātas bīstamības objektā nodarbinātajiem.Noteikumu projektā ir ietverts regulējums, kas paredz, ka paaugstinātas bīstamības objektā nodarbinātais ar parakstu apliecina, ka ir apguvis apmācību civilās aizsardzības jautājumos. Šāda regulējuma ieviešana nodrošinās iespēju pārliecināties par to, ka paaugstinātas bīstamības objektā nodarbinātais apmācīts civilās aizsardzības jomā. Līdz ar to praksē uzlabosies Valsts ugunsdzēsības un glābšanas dienesta kontroles iespējas par noteikto civilās aizsardzības prasību ievērošanu paaugstinātas bīstamības objektos attiecībā uz civilās aizsardzības apmācību. |
| 3. | Projekta izstrādē iesaistītās institūcijas | Iekšlietu ministrija, Valsts ugunsdzēsības un glābšanas dienests. |
| 4. | Cita informācija | Nav.  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts varētu ietekmēt izglītības iestādes, tajos izglītojamos vai studējošos, darba devējus un nodarbinātos, kas darbu veic paaugstinātas bīstamības objektos. |
| 2. | Tiesiskā regulējuma ietekme uz tautsaimniecību un administratīvo slogu | Administratīvais slogs samazinās, jo obligāta nodarināto apmācībā ir nepieciešama tikai paaugstinātas bīstamības objektos, savukārt pārējām sabiedrības grupām un institūcijām projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Administratīvās izmaksas (naudas izteiksmē) gada laikā mērķgrupai, ko veido fiziskas personas nepārsniedz 200 *euro*, bet mērķgrupai, kuru veido juridiskas personas nepārsniedz 2000 *euro*.  |
| 4. | Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība nodrošināta saskaņā ar Ministru kabineta 2009.gada 25.augusta noteikumiem Nr.970 “Sabiedrības līdzdalības kārtība attīstības plānošanas procesā”, sagatavojot un publicējot paziņojumu par līdzdalības procesu. |
| 2. | Sabiedrības līdzdalība projekta izstrādē | Projekts un tā sākotnējās ietekmes novērtējuma ziņojums (anotācija) tiks ievietots Iekšlietu ministrijas tīmekļvietnē [www.iem.gov.lv](http://www.iem.gov.lv) sadaļā “Sabiedrības līdzdalība”, aicinot sabiedrību rakstveidā izteikt savu viedokli par projektu. |
| 3. | Sabiedrības līdzdalības rezultāti | Priekšlikumi par Noteikumu projektu netika saņemti. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas |  Projekta izpildē var tikt iesaistīti paaugstinātās bīstamības objektu īpašnieki, izglītības iestādes vidējā, profesionālā un augstākajā izglītībā un Valsts ugunsdzēsības un glābšanas dienests  |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem. | Jaunas funkcijas un uzdevumi netiek radīti. Institūcijai pieejamos cilvēkresursusneietekmē.Jaunas institūcijas netiks veidotas.  Esošo institūciju likvidācija vai reorganizācija nav plānota. |
| 3. | Cita informācija | Nav. |

Anotācijas III, IV, V – projekts šīs jomas neskar.

Iekšlietu ministrs Rihards Kozlovskis

Vīza: valsts sekretārs Dimitrijs Trofimovs

N.Jēkabsons, 67075823

normunds.jekabsons@vugd.gov.lv